### | | | | --- | --- | | | | | --- | | **Byråd** 28. februar 2017 Sagsnr. 710-2016-48199 Dok.nr. 710-2017-52625 Sagsbehandler DPGSMI | | 23.                 Forslag til lokalplan nr. 374 - Etageboliger på [adresse] i Hadsten - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY, høring, TM-U, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til forslag til
”Lokalplan nr. 374 - Etageboliger på [adresse] i Hadsten” for et privatejet areal
ved [adresse] og Bøgevej i [adresse].

Formålet med lokalplanen er at åbne mulighed for en
bygningsmæssig fortætning i [adresse] og for en fornyelse med et moderne
byggeri, der spiller sammen med den eksisterende arkitektur.

Lokalplanen er i overensstemmelse med kommuneplanen og tager
afsæt i et ønske fra ejeren af størstedelen af lokalplanområdet om at opføre en
etageboligbebyggelse. Bebyggelsen harmonerer med Byrådets ønske om at
understrege strukturen i [adresse] oprindelige bymidte langs stationen med en
høj og tæt bebyggelse.

Ved lokalplanens udarbejdelse ejes alle matrikler inden for
lokalplanområdet, undtagen matr.nr. 9ah Vinterslev By, Hadsten af én og samme
ejer.

Lokalplanen åbner mulighed for at opføre en sammenhængende
boligbebyggelse i tre etager langs [adresse] og på hjørnet af [adresse] og Bøgevej.
Den nye bebyggelse vil indeholde 20 boliger i varierende størrelse. Der er i
forvejen ca. 30 boliger i den eksisterende
bebyggelse langs [adresse]. Den nye bebyggelse tænkes opført som et samlet
projekt, der ud over boligerne indeholder parkering i stueetagen og et fælles
friareal i form af et centralt grønt gårdrum.

Lokalplanen afløser lokalplan nr. 334, der blev vedtaget i
2013 som en projektlokalplan for et projekt, der omfattede ca. 40 nye boliger
og en parkeringsløsning i gårdrummet.

Det nye projekt adskiller sig på væsentlige punkter fra
indholdet i den gældende lokalplan, hvorfor der skal udarbejdes en ny
lokalplan. Det gælder bl.a. antallet af boliger og den angivne
parkeringsløsning. Desuden ændres lokalplanområdets afgrænsning og indskrænkes,
således at ejendommen Bøgevej 1 ikke indgår i den nye lokalplan. Den gældende
lokalplan ophæves samtidig i sin helhed både for det nye lokalplanområde og for
Bøgevej 1.

Teknik og Kultur har udarbejdet lokalplanforslaget i
samarbejde med den private grundejer og dennes rådgiver.

**VURDERING**

Hovedparten af parkeringen til de nye boliger vil blive
integreret i stueetagen i den nye bebyggelse med indkørsel fra [adresse].Herudover etableres to
parkeringspladser i bebyggelsen med adgang fra [adresse].

I forbindelse med etablering af parkeringspladserne i stueetagen
skal fortovet på [adresse] foran ejendommen retableres med en særlig belægning,
der signalerer, at der er kørende færdsel på tværs af fortovet.

Som det fremgår af side 9 i lokalplanens redegørelse, har
Teknik og Kultur foretaget en screening af lokalplanen efter ”Lov om
miljøvurdering af planer og programmer”. Det vurderes, at de miljømæssige
konsekvenser som følge af lokalplanens gennemførelse er af en sådan karakter,
at det ikke er nødvendigt at udarbejde en egentlig miljøvurdering.

**ØKONOMI**

Lokalplanen forventes realiseret ved privat byggemodning og
byggeri og medfører ikke udgifter for Favrskov Kommune.

Den særlige belægning på fortovet på [adresse] er en del af
vejarealet. Belægning og udformning af fortov skal godkendes af [adresse]
Kommune og anlægges af lodsejer uden udgift for Favrskov Kommune.

**INDDRAGELSE**

Borgerinddragelse og kommunikation om lokalplanforslaget
sker efter reglerne i planloven. Det er et selvstændigt mål med planloven, at
offentligheden i videst mulige omfang inddrages i planlægningsarbejdet.

Når Byrådet har godkendt lokalplanforslaget, skal det
offentliggøres ved annoncering på kommunens hjemmeside med en indsigelsesfrist
på mindst otte uger.

**INDSTILLING**

Direktøren for Teknik og Kultur indstiller til Byrådet:

1.   At forslag til ”Lokalplan
nr. 374 - Etageboliger på [adresse] i Hadsten” godkendes og fremlægges i offentlig
høring i otte uger.

**BESLUTNING**

***Teknik- og Miljøudvalget, 6. februar 2017:***

Fraværende:Ingen

Indstilles godkendt med følgende tilføjelse til § 8, stk. 4:
"Den nye bebyggelses gavlfacade mod syd skal ved en særlig bearbejdning
gives et udtryk, der tager hensyn til den markante virkning i forhold til
omgivelserne."

***Økonomiudvalget, 22. februar 2017:***

Fraværende:Ingen

Indstillingen fra Teknik- og Miljøudvalget indstilles
godkendt.

**Bilag**

|  |  |
| --- | --- |
| Forslag til LP 374 Etageboliger på [adresse] i [adresse] 710-2017-58269 |